Namgay Zam

Category:Articles with hCards


Si Namgay Zam (namundag kan 1985) sarong Bhutanese na journalist asin aktibista.  

Siya prodyuser asin tagapagbarita sa publikong Bhutan Broadcasting Service, siya ngunyan namamahala bilang ehekutibong direktor kan Asosasyon nin mga Journalists kan Bhutan. Kan 2016, nagkaugwang demanda laban kay Zam asin ini inot na pigkokonsiderar na primerong kaso kan katalingkasan sa press kan nasyon pagkatapos kan paglipat sa demokratikong estado. 

 Buhay asin Edukasyon 
Si Namgay Zam namundag kan 1985 sa sarong pamilyang Bhutanese sa Bhutan, kun sain siya nagdakula.    

Nagklase siya Kolehiyo kan Lady Shri Ram, sarong kolehiyo para sa kababayihan sa Unibersidad kan Delhi, sa Indya.  Naggraduar siya na may bachelor's degree sa Literatura nin Ingles.  

 Karera sa Journalism 
Si Zam nagpoon kan saiyang karera sa pinaka-inot na pang-joven na nasyonal na istasyon nin radyo sa Bhutan, an Kuzoo FM, kan 2007.   Nag trabaho siya bilang prodyuser asin para-bareta sa Ingles para sa Bhutan Broadcasting Service. Sampulong bulan siya kan 2015 asin 2016 bilang sarong Humphrey sa Walter Cronkite School of Journalism and Mass Communication duman sa Unibersidad kan Estado nin Arizona.  

Kan 2017, siya pigladawan kan The Diplomat bilang "pinakamidbid na lalawgon sa telebisyon kan Bhutan."  Nagsurat man siya nin mga artikulo sa mga publikasyon kaiba an Guradian, Australian Broadcasting Corporation, asin an Hindustan Times. 

Puera sa saiyang trabahong pag-broadcast asin pagsurat, namidbid si Zam huli sa aktibo niang presensia sa social media.  Kan 2016, siya inakusaran nin defamation kan maimpluwensiyang negosyante na si Sonam Phuntsho, an panugangan kan Primerong Hustisya kan nasyon na si Tshering Wangchuk, sa sarong post sa Facebook kun sain nag-entra man siya sa petisyon kontra sa negosyante.    Linadawan niya an pagdemanda saiya bilang sarong "witch hunt" na pinanginginotan ni Wangchuk. 

An Kaso ni Zam, kun sain maagihan niya an pagkakulong o multa na 2.5 milyones na Bhutanese ngultrum, na kapantay an sampulong (10) taon nin sahod para saiya, nasabi kan mga aktibista asin internasyunal na medya na ini pinaka-inot na kaso kan katalingkasan kan press sa Bhutan pagkatapos an paglipat sa demokratikong estado.  Maski binawi an demanda kan Enero 2017 bago pa mahatulan, naghali si Zam sa Bhutan paduman sa Nepal, asin nagtrabaho bilang deputy editor sa sarong start-up na medya, an Onward Nepal, na nakakabase sa Kathmandu.   Alagad, nagbalik siya sa Bhutan haling Nepal mga sunod na bulan kan taon na idto. 

Kan Oktubre 2017, nagpuon si Zam na magprodyusir asin maghost sa inot na programa para sa mental na salud, an Mind Over Matter Bhutan, sa Radio Valley.  Kan 2019, inilansar niya an pinaka-inot na podcast kan nasyon, an Dragon Tales.  Nagtratrabaho siya ngunyan bilang sarong independyenteng journalist sa kabisera kan Bhutan, an Thimphu. 

Kan 2019, nagin siyang ehekutibong direktor kan Asosasyon nin mga Journalists kan Bhutan.   Nagpamidbid siya nin pagkakapantay-pantay sa medya bilang saro sa saiyang mga katuyuhan bilang ehekutibong direktor  Naghingoa man siyang makaareglo nin pro bono legal na serbisyo para sa mga journalists. 

 Aktibismo 
Bilang aktibista, sinuportahan ni Zam an manlainlain na kawsa kabali an hustisya sa sosyedad, pagkakapantay nin iba-ibang mga gender asin an adbokasiya sa mental na salud.  Kabali siya sa Bhutan Network para sa Pagpapakusog sa mga Kababaihan asin nagtrabaho siya kaiba an manlainlain na NGOs, kaiba na diyan an Bhutan Youth Development Fund, sa mga kawsang ini. 

 Mga Toltolan